| I/S Damborg v/Jens Korfits Damborg og Frank Damborg  Volstedvej 70  9230 Svenstrup J |
| --- |

| **Klima og Miljø**  KM Landbrug  Stigsborg Brygge 5  9400 Nørresundby  2520 0442  Sagsnr.: 2022-002145  Dok.nr.: 2022-002145-7  Mandag 8-15  Tirsdag 8-15  Onsdag 8-15  Torsdag 8-17  Fredag 8-15 |
| --- |

28.02.2022

# Afgørelse om ikke-godkendelsespligt vedr. halmlade på Volstedvej 70, 9230 Svenstrup J

Aalborg Kommune har behandlet en anmeldelse om etablering af halmlade på ovenstående adresse.

Aalborg Kommunes har vurderet, at det anmeldte ikke kræver miljøgodkendelse eller tilladelse efter husdyrbruglovens[[1]](#footnote-1) regler herom, og Aalborg Kommune har derfor truffet afgørelse om, at det anmeldte er ikke-godkendelsespligtigt.

Afgørelsen er truffet med hjemmel i husdyrgodkendelsesbekendtgørelsens[[2]](#footnote-2) § 20, stk. 4 og det er kommunens vurdering, at den planlagte ændring overholder betingelserne i bekendtgørelsens § 10.

Husdyrloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet.

Aalborg Kommune opfordrer generelt og i forbindelse med bygge- og anlægsarbejder dig og eventuelle andre bygherrer, entreprenører og leverandører til at bruge produkter og materialer, der er produceret på en bæredygtig måde, og bruge maskiner mv., som er energi- og miljørigtige. Du kan evt. få inspiration i Aalborg Kommunes Bæredygtighedsmanual, som du kan finde her <http://www.aalborg.dk/miljoe-energi-og-natur/baeredygtighedsmanual>.

Du opfordres ligeledes til at købe produkter, hvor miljøparametre vægtes på lige fod med kvalitet og pris.

Aalborg Kommune opfordrer dig til at bruge bæredygtige materialer og til at have fokus på en bæredygtig produktion. Udover at minimere vand, el og varmeforbruget er det en god ide også at have fokus på de råvarer, der indgår i produktionen eller i egne produkter. Der kan fx bruges genanvendelige materialer, være fokus på levetiden for produktet, eller på adskillelse af produktet, så de enkelte dele nemmere kan genbruges. Herudover opfordres du til at have fokus på at minimere emballagen, minimere forbruget af kemikalier og reducere transporten.

## Beskrivelse af projektet

Anmeldelsen omfatter en halmlade på matrikel, 2o. Nøtten By, Ferslev nord for de eksisterende bygninger og nord-vest for ensilagesiloerne. Halmladen bliver 25x39,5 m med 4 m høje sider. Taget bliver lysegråt medens siderne etableres i lyse nuancer, i samme farveskala, som de eksisterende bygninger. Bygningen er erhvervsmæssig nødvendig, da halm pt. opbevares i en lejet landbrugsbygning på en anden bedrift.

Halmladen skal placeres som angivet på bilag.

## Vurdering

Bygningen vurderes at være erhvervsmæssigt nødvendig for den pågældende ejendoms drift som landbrugsejendom og beliggende i tilknytning til ejendommens hidtidige bebyggelsesarealer.

Bygningen placeres mindst 50 m fra:

* et eksisterende eller ifølge kommuneplanens rammedel fremtidigt byzone- eller sommerhusområde,
* et område i landzone, der i lokalplan er udlagt til boligformål, blandet bolig- og erhvervsformål eller til offentlige formål med henblik på beboelse, institutioner, rekreative formål og lign.,
* nabobeboelse.

Byggeriet kan foretages uden ændringer i det eksisterende terræn på mere end +/- 1 m og bygningshøjden er lavere end 12,5 m.

Aalborg Kommune vurderer, at med ovenstående er kravene i § 10 opfyldt.

Aalborg Kommune vurderer endvidere, at afstandskravene i husdyrbruglovens §§ 6 og 8 overholdt*.*

Herudover er det kommunens vurdering, at det anmeldte ikke er i strid med beskyttelsen af fredede områder, beskyttelseslinjer, eller områder, der i kommuneplan er udpeget med landskabelige værdier, særlige naturbeskyttelsesinteresser, værdifulde kulturmiljøer samt nationale geologiske interesseområder.

Denne afgørelse omfatter kun reglerne efter Husdyrbrugloven.

Eventuelt fremtidige ændringer af bedriftens husdyrproduktion og staldbygninger skal anmeldes til og godkendes af Aalborg Kommune, før de bringes til udførelse.

**Naboorientering**Kommunen skal orientere matrikulære naboer om anmeldelsen, medmindre det ansøgte efter kommunens skøn der af underordnet betydning. Aalborg Kommune vurderer at etableringen af den ønskede halmlade er af underordnet betydning for naboerne af følgende grunde:

* Der er ikke boliger på de matrikler, som grænser op til matriklen 2o. Nøtten By, Ferslev.
* Grundet halmladens højde, placering og farver vurderer kommunen, at byggeriet ikke vil få ejendommen til at synes anderledes i landskabet

## Klagevejledning

Afgørelsen kan påklages til Miljø- og Fødevareklagenævnet af ansøgerne og enhver, der har individuel væsentlig interesse i sagens udfald, en række foreninger samt organisationer jf. husdyrlovens §§ 84 - 87.

Klagefristen er 4 uger fra den dag afgørelsen er offentliggjort. Offentliggørelsen sker på Miljøstyrelsens hjemmeside for Digital MiljøAdministration: <https://dma.mst.dk/>. Klagefristen udløber den 28. marts 2022.

Eventuel klage skal indgives via Klageportalen på [www.nmkn.dk](http://www.nmkn.dk), som du finder et link til på forsiden af [www.nmkn.dk](http://www.nmkn.dk). Klageportalen ligger på [www.borger.dk](http://www.borger.dk) og [www.virk.dk](http://www.virk.dk). Du logger på [www.borger.dk](http://www.borger.dk) eller [www.virk.dk](http://www.virk.dk) ligesom du plejer, med Nem-ID eller NEMID medarbejder. Klagen sendes gennem klageportalen til den myndighed, der har truffet afgørelsen.

En klage er indgivet, når den er tilgængelig for myndigheden i klageportalen. Når du klager, skal du betale et gebyr. Du betaler gebyret med betalingskort i klageportalen. Gebyret er i 2016-niveau på 900 kr. for privatpersoner og 1.800 kr. for virksomheder og organisationer.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

En eventuel klage har ikke opsættende virkning med mindre Miljø- og Fødevareklagenævnet bestemmer andet. Udnyttelsen af godkendelsen sker dog på ansøgerens eget ansvar (for egen regning og risiko) og indebærer ingen begrænsninger i klagemyndighedens ret til at ændre eller ophæve godkendelsen.

Ansøger vil efter klagefristens udløb blive underrettet om, hvorvidt der er modtaget klage over denne afgørelse.

Eventuelt søgsmål (domstolsprøvelse) skal være anlagt inden 6 måneder efter, at afgørelsen er offentliggjort, jf. husdyrlovens § 90.

## Udnyttelsesfrister

Afgørelsen bortfalder, hvis den ikke er udnyttet inden 6 år efter, at afgørelsen er meddelt. Hvis en del af afgørelsen ikke er udnyttet, bortfalder afgørelsen for denne del.

Med udnyttet forstås, at byggearbejdet skal være afsluttet og anlægget taget i brug.

Når halmladen er etableret, skal det meddeles til BBR. Det kan ske via ”Skriv sikkert til BBR” på: <https://www.aalborg.dk/bolig-og-flytning/ejerbolig/ændringer-i-bbr>, hvor der skal logges på med ejers NemID. Til BBR skal oplyses:

* Type af anlæg (gyllebeholder, ensilagesilo mv)
* Fysisk placering – gerne ved kort
* Etableringsdato
* Størrelse m2 / m3

Byggeriet kræver en byggetilladelse, som skal søges via [www.bygogmiljoe.dk](http://www.bygogmiljoe.dk).

Hvis afgørelsen efterfølgende ikke har været helt eller delvist udnyttet i 3 på hinanden følgende år, bortfalder den del, der ikke har været udnyttet i de seneste 3 år.

Hvis du har spørgsmål eller kommentarer, er du velkommen til at kontakte mig.

Venlig hilsen

Christine Riisager Sørensen

Miljøsagsbehandler

2520 0442

Du kan altid kontakte Aalborg Kommune sikkert på www.aalborg.dk/kontakt eller via Digital Post på www.borger.dk.

Har du brug for hjælp til Digital Post, kan du ringe til Den Digitale Hotline på 7020 0000.

Læs om dine rettigheder og hvordan vi behandler personoplysninger på [www.aalborg.dk/gdpr](http://www.aalborg.dk/gdpr).

**Kopi af afgørelsen er sendt til:**

Karoline Host, LandboNord via mail

BYG – via mail byggeri@aalborg.dk

Danmarks Naturfredningsforening, Masnedøgade 20, 2100 København Ø – via e-mail: [dnaalborg-sager@dn.dk](mailto:dnsvenborg-sager@dn.dk)

Halmladen på Volstedvej 70, 9230 Svenstrup J skal placeres som på nedstående billede:



1. Bekendtgørelse af lov om husdyrbrug og anvendelse af gødning m.v., nr. 520 af 01-05-2019 [↑](#footnote-ref-1)
2. Bekendtgørelse om godkendelse og tilladelse m.v. af husdyrbrug, nr. 2256 af 29-12-2020 [↑](#footnote-ref-2)